b'\n_START_ARTICLE_\nJUMZ-6\n_START_PARAGRAPH_\nJUMZ-6 (rus. \xd0\xae\xd0\x9c\xd0\x97-6)\xc2\xa0\xe2\x80\x93 universal\xc5\xabs ratiniai traktoriai, skirti \xc5\xbeem\xc4\x97s \xc5\xabkio ir pramon\xc4\x97s reikm\xc4\x97ms. Gaminti nuo 1970\xc2\xa0m. iki 2001\xc2\xa0m. Piet\xc5\xb3 ma\xc5\xa1in\xc5\xb3 gamykloje (Dnipre). I\xc5\xa1leistos kelios skirtingos versijos. Pirmasis egzempliorius pagamintas 1966\xc2\xa0m._NEWLINE_Traktoriaus \xe2\x80\x9eJUMZ-6\xe2\x80\x9c sukurtas ant \xe2\x80\x9eMTZ-5\xe2\x80\x9c baz\xc4\x97s.\n_START_SECTION_\nTechninis apra\xc5\xa1ymas\n_START_PARAGRAPH_\nTraktorius tur\xc4\x97jo \xe2\x80\x9eD-65\xe2\x80\x9c varikl\xc4\xaf, kuris i\xc5\xa1vyst\xc4\x97 46-49 [arklio galia|AG]], 5 (+1) pavar\xc5\xb3 d\xc4\x97\xc5\xbe\xc4\x99, pagreitintoj\xc4\x85. Traktoriaus gabaritiniai matmenys: ilgis 4140\xc2\xa0mm, plotis 1884\xc2\xa0mm, auk\xc5\xa1tis 2750\xc2\xa0mm. Vairas buvo mechaninis, su stiprintuvu. Traktoriaus pagrindu taip pat buvo gaminami ekskavatoriai ir krautuvai.\n_START_SECTION_\nJUMZ-6L\n_START_PARAGRAPH_\nPirmosios serijos traktoriai, pana\xc5\xa1\xc5\xabs \xc4\xaf \xe2\x80\x9eMTZ-5\xe2\x80\x9c. \xc5\xa0i\xc5\xb3 traktori\xc5\xb3 varikli\xc5\xb3 gaubtai buvo su u\xc5\xbeapvalintomis grotel\xc4\x97mis. I\xc5\xa1ori\xc5\xa1kai jie pana\xc5\xa1\xc5\xabs \xc4\xaf ankstesnius traktorius \xe2\x80\x9eMTZ-50\xe2\x80\x9c.\n_START_SECTION_\nJUMZ-6AL\n_START_PARAGRAPH_\n\xc5\xa0ie traktoriai tur\xc4\x97jo reguliuojamo auk\xc5\xa1\xc4\x8dio vairo pad\xc4\x97t\xc4\xaf, modifikuot\xc4\x85 prietais\xc5\xb3 skydel\xc4\xaf salone, nauj\xc4\x85 sta\xc4\x8diakampio formos variklio gaubt\xc4\x85, taip pat poky\xc4\x8dius stabd\xc5\xbei\xc5\xb3 sistemoje.\n_START_SECTION_\nJUMZ-6K\n_START_PARAGRAPH_\nTraktoriuje nebuvo hidraulin\xc4\x97s sistemos, bet jis tur\xc4\x97jo tvirtinimo ta\xc5\xa1kus ekskavatoriaus ir buldozerio \xc4\xafrangai.'